PRITARTA

 Molėtų rajono savivaldybės tarybos

 2022 m. kovo d. sprendimu Nr. B1-

**MOLĖTŲ „SAULUTĖS“ VAIKŲ LOPŠELIO – DARŽELIO 2021 METŲ**

**VEIKLOS ATASKAITA**

2021 metais įgyvendinome tikslus ir uždavinius numatytus lopšelio – darželio strateginiame ir 2021 m. veiklos planuose. Pedagogai naudojo patirtiniu, savivaldžiu ugdymu grįstus, aktyvinančius metodus, siekė, kad ugdymas būtų personalizuojamas, pritaikomas kiekvienam vaikui pagal gebėjimus, poreikius, parenkamos įvairios ugdymo (si) aplinkos, planavo bendras, grupelėmis ir individualias veiklas. Įstaigos pedagogai ugdymui (si) išnaudojo vidaus ir išorines edukacines aplinkas.

Įgyvendinant pirmą uždavinį – plėtoti patirtinį vaikų ugdymą (sį), sudarant sąlygas savivaldžiam vaikų ugdymuisi, puoselėti bendruomenės narių kolegialų bendradarbiavimą, buvo siekiama vertinti ir analizuoti ugdymo kokybės pokyčius, skleisti gerąją darbo patirtį, tobulinti ir plėtoti mokytojų profesinę kompetenciją, tenkinti vaikų gebėjimus ir poreikius. Mokyklos bendruomenė dalyvavo ilgalaikėje „Besimokančių darželių tinklas“ programoje. Mokytojos dalyvavo rajono mokytojų metodinėje sąšaukoje „Profesinio dialogo keliu savivaldaus mokinio link“, skaitė pranešimus. Dalyvavo LL3 profesiniuose dialoguose, mokymuose. Dalinosi gerąja darbo patirtimi – bendradarbiavo su Pedagogas. lt vedė mokymus ,,Kalėdos darželio grupėje - scenarijų rašymo dirbtuvės“, ,,Savaičių veiklos planai ikimokyklinio ugdymo įstaigoms ir pedagogams“, dalyvavo mokymuose-diskusijose „Patirtinis ugdymas darželyje: kodėl ir kaip?“, „Kūrybinės dirbtuvės: kaip sukurti vaikų kūrybiškumą skatinančią aplinką?“ ir kt. Įstaigoje parengė savo veiklų – gerosios patirties pristatymus „Kolegialus bendradarbiavimas-savivaldus vaikas“. Vaikai kartu su mokytojomis dalyvavo respublikiniuose ikimokyklinio ir priešmokyklinio amžiaus vaikų kūrybiniuose- pažintiniuose projektuose, kūrybinėse parodose : projekte-konkurse ,,Vaikų gebėjimų augimas kuriant, mąstant, atrandat“ (darbai patalpinti į knygelę „Aš ir mano gebėjimai“), priešmokyklinio – pradinio ugdymo mokytojų, skaitmeninių mokymosi priemonių parodoje ,,Raidžių ir garsų pasaulyje“, projekte ,,Pasakų iššūkis“, ikimokyklinio ir priešmokyklinio ugdymo įstaigų projekte ,,Pilys mena Lietuvos didybę“, ilgalaikėje prevencinėje programoje ,,Žaidimai moko“.

Vaikai ir mokytojos bendravo ir bendradarbiavo su kitų miestų darželių vaikais, mokytojomis, patyrė daug džiugių kūrybinių emocijų, plėtėsi vaikų žinios, patirtis, gavo padėkas. Grupėse mokytojai rengė grupių projektus, metodines priemones, vyko grupių vaikų darbų kūrybinės parodos. Paisant visų saugumo reikalavimų, vyko darželio tradicinės, kalendorinės šventės.

 Tęsiant ir įgyvendinant antrą uždavinį – ugdyti pilietines, gamtosaugines vertybes, formuojant teisingą požiūrį į artimiausią aplinką, per praktinę, patirtinę veiklą, dalyvavome respublikiniuose projektuose-konkursuose: IX nuotoliniame Lietuvos vaikų ir moksleivių lietuvių liaudies kūrybos atlikėjų konkurse „Tramtatulis“, nuotoliniame ikimokyklinio ugdymo įstaigų inscenizuotos dainos festivalyje „Vyturio giesmelė 2021“, ikimokyklinio ir priešmokyklinio amžiaus vaikų ir pedagogų virtualioje kūrybinių darbų nuotraukų parodoje „Rudenėlio margos spalvos“, ikimokyklinio ir priešmokyklinio amžiaus vaikų, tėvų ir mokytojų kūrybinių darbų virtualioje nuotraukų parodoje ,,Mozaika iš spalvoto ledo“, ikimokyklinio ir priešmokyklinio amžiaus vaikų kūrybinių darbų virtualioje parodoje ,,Sveikiname Lietuvą“, virtualioje ikimokyklinių įstaigų vaikų, tėvelių, pedagogų STEAM projekte „Akmenukų paveikslai“ Grupės vykdė projektus „Žalioji knyga“, „Pavasario prabudimas vaiko akimis-žvilgsnis iš namų“, „Pavasario grožybės“, „Paukščiai“. Surengtos vaikų darbų parodėles, kurias tėveliams demonstravome virtualiai „ Pavasario paletė“, „Ką sukuriu su tuo žaidžiu“, „Piešiu laisvę“, „Aš saugau ir kuriu“. Prisijungėme prie pilietinių akcijų: „Atmintis gyva, nes liudija“ Sausio 13 paminėti, Vaikų linijos iniciatyvos- sąmoningumo didinimo mėnesio BE PATYČIŲ, „Tolerancijos dienos“ . Gautos padėkos .

Darželio bendruomenė jungėsi prie miesto akcijų „ Laisvės širdžių bokštas“ „Dangiškų eglučių alėjos“. Per patirtinę – praktinę veiklą formavosi teigiamas požiūris, pagarba artimiausiai aplinkai.

Įgyvendinant trečią uždavinį – nuosekliai plėtoti saugios ir sveikos gyvensenos ugdymo turinį, taikant patrauklius veiklos metodus, kurti lauko edukacines erdves – darželio bendruomenė dalyvavo mokymų programoje „Bendrojo ugdymo mokyklų darbuotojų gebėjimų visuomenės psichikos sveikatos srityje stiprinimo“, mokymuose “Emocinio intelekto ugdymas integruojant Kimochis programą“, VŠĮ „Vaiko labui“ ankstyvosios prevencijos programoje „Zipio draugai“ , kurios tikslas – siekiant geresnės vaikų emocinės savijautos padėti vaikams įgyti socialinių bei emocinių sunkumų įveikimo gebėjimų. Programa padeda pedagogams tobulinti darbe reikalingas socialinę, edukacinę bei vaikų motyvavimo ir paramos jiems kompetencijas. Dirbti su šia programa parengti trys mokytojai. Siekiama nuolatinio veiksmingo ugdymo proceso dalyvių bendradarbiavimo – specialistai, tėvai/globėjai, pedagogai.

 Naudojant inovatyvius ugdymo metodus įstaiga dalyvavo Lietuvos ikimokyklinio ugdymo įstaigų projekte „Lietuvos mažųjų žaidynės 2021“, kurio organizatoriai Lietuvos tautinis olimpinis komitetas (LTOK), Respublikinė ikimokyklinio ugdymo įstaigų kūno kultūros pedagogų asociacija (RIUKKPA). Dalyvaujame respublikinio ilgalaikio sveikos gyvensenos ugdymo projekto „Sveikatiada“ veiklose, kurios suteikia vaikams žinių ir praktinių įgūdžių apie sveikatą, mitybą ir fizinį aktyvumą (esame gavę padėkas). Įrengtos lauko edukacinės žaidimų erdvės.

Dalyvaujant „Vaisių ir daržovių bei pieno produktų vartojimo skatinimo programoje, prasiplėtė vaismedžiais mūsų darželio sodas

Dalyvavome respublikiniuose ikimokyklinio ir priešmokyklinio amžiaus vaikų kūrybiniuose projektuose, konkursuose, kūrybinėse parodose: „Aš olimpietis“, „Ištiesk draugui ranką“, „Pupų pėdo olimpiečiai“. Dalyvavome Judumo savaitėje. Utenos visuomenės sveikatos biuro organizuotuose piešinių konkursuose „Stebuklinga spalvų galia“, „Aš ir mano šeima“. Mūsų vaikai tapo nugalėtojais, kurių piešiniai puikuojasi biuro išleistame kalendoriuje.

Vyko Sveikos ir saugios gyvensenos įgūdžių formavimo vaikų darželyje kūrybinės darbo grupės renginiai, kūrybinės dienos – „Sveikatingumo pertraukėlės“, surengtos vaikų darbų parodos „Mano arbatos puodukas“, „Sveikų pusryčių lėkštė“, „Sukurk atšvaistą“. Įgyvendinti grupių projektai „ Žaidimai stiprinantys vaiko sveikatą“, „ Aš ir mano sveikata“, „Džiugių emocijų karuselė“, „Jei judėsi netingėsi, gerą nuotaiką turėsi“. Vyko grupių pramogos.

Ketvirto uždavinio – stiprinti vaikų socialinius įgūdžius, įtraukiant šeimos narius, socialinius partnerius įgyvendinimas vyko daugiau nuotoliniu būdu. Mokytojai dalyvavo nuotoliniuose seminaruose, mokymuose, kurių buvo tikrai daug. Mokytojai, vaikai, tėveliai dalyvavo kitų ikimokyklinių įstaigų rengiamose virtualiose kūrybinių darbų, foto nuotraukų parodose – ,,Mano pasakaitė“, „Plastikinių šiaudelių iššūkis“, „Ar matai ar girdi? Pavasaris ateina“, „Velykų kiškutis“, „Kalėdinis žaisliukas“ .Visi gavo padėkas. Vyko vaikų ir tėvelių kūrybinių darbų, nuotraukų parodos darželyje „Energijos šaltinis“, knygelė ,,Mano pasakėlė“.“, „Ačiū, darželi“, „ Mano mielas baltas angelas“, „Žibintų šventė“, „Kalėdinių linkėjimų laiškas ir atvirukai ,,Vyturėlio“ darželio priešmokyklinukams“. Vaikų darbeliai puošė miesto įstaigas. Tėveliai prisidėjo prie lauko erdvių kūrimo. Parodas mokytojai pristatė grupių forumuose, kėlėme į internetinę svetainę, facebook puslapį.

Pastarieji metai taip pat kėlė nemažai iššūkių, reikalavimų prisitaikant prie kintančių situacijų, priimant kompleksinius sprendimus, numatant veiklos perspektyvą. Visi renginiai, jeigu jie vyko darželio viduje, vyko atskirai grupėms. Dėka stiprios mokytojų, tėvų ir visos bendruomenės, kaip vieningos komandos, pastangų pavyko sėkmingai įgyvendinti įstaigos veiklos tikslus ir uždavinius.

Direktorė Gražina Pelakauskienė